Danfoss
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Danfoss er et dansk industriselskap som produserer automatikk og utstyr for styring av anlegg og prosesser. Det ble grunnlagt i 1933 av Mads Clausen (1905–1966) som Dansk Køleautomatik- og Apparat-Fabrik. Selskapets nåværende navn er fra 1946. Danfoss er et av Danmarks største industrikonsern med virksomhet og produksjon i en rekke land.
I 2020 hadde Danfos en omsetning på rundt 5,8 milliarder euro og rundt 28 000 ansatte. Konsernet kontrolleres fremdeles av familien Clausen. Hovedkontoret ligger i Nordborg på Als. Danfoss i Norge Den norske avdelingen heter Danfoss AS, og er et salgs- og serviceselskap etablert i Bærum i 1969. Devi Elektrovarme i Oslo ble overtatt av Danfoss i 2003. I 2019 hadde den norske avdelingen en omsetning på rundt 449 millioner norske kroner. Les mer i Store norske leksikon Økonomi og næringsliv i Danmark industri Eksterne lenker Danfoss′ Norges hjemmeside Danfoss' nettsider